02015O0035 — LV — 20.04.2020 — 005.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

Grozīta ar:









▼B

EIROPAS CENTRĀLĀS BANKAS PAMATNOSTĀDNE (ES) 2016/65

(2015. gada 18. novembris)

par Eurosistēmas monetārās politikas regulējuma īstenošanā piemērotajiem novērtējuma diskontiem (ECB/2015/35)







▼M1

1. pants

Novērtējuma diskonti, ko piemēro atbilstošiem tirgojamiem aktīviem

1. Saskaņā ar Pamatnostādnes (ES) 2015/510 (ECB/2014/60) ceturtās daļas VI sadaļu uz tirgojamiem aktīviem attiecas Pamatnostādnes (ES) 2015/510 (ECB/2014/60) 2. panta 97. punktā definētie novērtējuma diskonti līmenī, kas noteikts šīs pamatnostādnes pielikuma 2. un 2.a tabulā.

2. Konkrēta aktīva novērtējuma diskonts ir atkarīgs no šādiem faktoriem:

a) diskonta kategorija, kurā iekļauts aktīvs, kā noteikts 2. pantā;

b) aktīva atlikušais termiņš vai vidējais svērtais izmantošanas laiks, kas noteikts 3. pantā;

c) aktīva kupona struktūra; un

d) kredītkvalitātes līmenis, kurā iekļauts aktīvs.

▼B

2. pants

Tirgojamo aktīvu diskontu kategoriju noteikšana

Atbilstošus tirgojamos aktīvus iedala vienā no piecām diskontu kategorijām, kuru pamatā ir emitenta veids un/vai aktīva veids, kā norādīts šīs pamatnostādnes pielikuma 1. tabulā:

a) centrālo valdību emitētie parāda instrumenti, ECB emitētie parāda sertifikāti un parāda sertifikāti, ko NCB emitējušas pirms euro ieviešanas attiecīgajā dalībvalstī, kuras valūta ir euro, iekļauti I diskontu kategorijā;

▼M3

b) parāda instrumenti, ko emitējušas: i) vietējās un reģionālās valdības; ii) iestādes (kredītiestādes vai iestādes, kas nav kredītiestādes), kuras Eurosistēma klasificējusi kā aģentūras un kuras atbilst kvantitatīvajiem kritērijiem, kas noteikti Pamatnostādnes (ES) 2015/510 (ECB/2014/60) XIIa pielikumā; iii) daudzpusējās attīstības bankas un starptautiskās organizācijas, kā arī PVKIU atbilstošas liela apjoma nodrošinātās obligācijas iekļauti II diskontu kategorijā;

c) PVKIU atbilstošas nodrošinātās obligācijas, izņemot PVKIU atbilstošas liela apjoma nodrošinātās obligācijas, pārējās nodrošinātās obligācijas un parāda instrumenti, ko emitējušas: i) nefinanšu sabiedrības, ii) valsts sektora sabiedrības un iii) aģentūras, kuras ir iestādes, kas nav kredītiestādes, un kuras neatbilst kvantitatīvajiem kritērijiem, kas noteikti Pamatnostādnes (ES) 2015/510 (ECB/2014/60) XIIa pielikumā, iekļauti III diskontu kategorijā;

d) nenodrošināti parāda instrumenti, ko emitējušas: i) kredītiestādes; ii) aģentūras, kas ir kredītiestādes, kuras neatbilst kvantitatīvajiem kritērijiem, kas noteikti Pamatnostādnes (ES) 2015/510 (ECB/2014/60) XIIa pielikumā; un iii) finanšu sabiedrības, kuras nav kredītiestādes, iekļauti IV diskontu kategorijā;

▼B

e) ar aktīviem nodrošināti vērtspapīri iekļauti V diskontu kategorijā neatkarīgi no to emitenta klasifikācijas.

▼M1

3. pants

Tirgojamo aktīvu novērtējuma diskonti

1. Novērtējuma diskontus tirgojamiem aktīviem, kas iekļauti I–IV diskontu kategorijā, nosaka pamatojoties uz:

a) konkrētā aktīva iekļaušanu 1., 2. vai 3. kredītkvalitātes līmenī;

b) aktīva atlikušo termiņu, kā norādīts 2. punktā;

c) aktīva kupona struktūru, kā norādīts 2. punktā.

▼M2

2. Attiecībā uz I–IV diskontu kategorijā iekļautiem tirgojamiem aktīviem piemērojamais novērtējuma diskonts ir atkarīgs no aktīva atlikušā termiņa vai kupona struktūras (fiksētas, nulles vai mainīgas procentu likmes kupons), to nosakot saskaņā ar šīs pamatnostādnes pielikuma 2. tabulu. Attiecīgais termiņš piemērojamā novērtējuma diskonta noteikšanai neatkarīgi no kupona struktūras ir aktīva atlikušais termiņš. Attiecībā uz kupona struktūru piemēro šādus noteikumus:

a) mainīgas procentu likmes kuponus, kuru periods, kad var mainīt procentu likmi, ir ilgāks par vienu gadu, uzskata par kuponiem ar fiksētu procentu likmi;

b) mainīgas procentu likmes kuponus, kuru atsauces procentu likme ir euro zonas inflācijas indekss, uzskata par kuponiem ar fiksētu procentu likmi;

c) mainīgas procentu likmes kuponus ar minimālo procentu likmi un/vai mainīgas procentu likmes kuponus ar maksimālo procentu likmi uzskata par kuponiem ar fiksētu procentu likmi;

d) novērtējuma diskonts, ko piemēro aktīviem ar vairāk nekā viena veida kupona struktūru, ir atkarīgs vienīgi no kupona struktūras atlikušajā aktīva pastāvēšanas laikā un ir vienāds ar lielāko diskontu, ko piemēro tirgojamam aktīvam ar tādu pašu atlikušo termiņu un kredītkvalitātes līmeni. Šajā nolūkā var tikt izskatīta jebkāda veida kupona struktūra, kas ir spēkā aktīva atlikušajā b pastāvēšanas laikā.

▼M2

2.a Pašu izmantoto nodrošināto obligāciju atlikušais termiņš ir maksimālais juridiskais termiņš, ņemot vērā to noteikumos un nosacījumos iekļautās tiesības pagarināt pamatsummas atmaksu. Šī punkta vajadzībām “pašu izmantotās” nozīmē nodrošinātās obligācijas, ko iesniedz vai izmanto darījuma partneris un ko emitējis vai garantējis pats darījuma partneris vai cita institūcija, ar kuru šim darījuma partneri ir ciešas saiknes, kas noteiktas saskaņā ar Pamatnostādnes (ES) 2015/510 (ECB/2014/60) 138. pantu.

▼M1

3. V diskontu kategorijā iekļautiem tirgojamiem aktīviem neatkarīgi no to kupona struktūras piemērojamo novērtējuma diskontu nosaka, pamatojoties uz vidējo svērto aktīva izmantošanas laiku, kā sīkāk noteikts 4. un 5. punktā. V kategorijā iekļautiem tirgojamiem aktīviem piemērojamie novērtējuma diskonti noteikti šīs pamatnostādnes pielikuma 2.a tabulā.

4. Ar aktīviem nodrošināta vērtspapīra augstākās prioritātes laidiena vidējo svērto izmantošanas laiku aprēķina kā gaidāmo vidējo svērto laiku, kas atlicis līdz šā laidiena atmaksai. Saistītiem mobilizētajiem ar aktīviem nodrošinātiem vērtspapīriem vidējā svērtā izmantošanas laika aprēķināšanai pieņem, ka emitenta pirkšanas iespējas netiks izmantotas.

5. Šā panta 4. punktā “saistītie mobilizētie ar aktīviem nodrošināti vērtspapīri” ir ar aktīviem nodrošināti vērtspapīri, kuriem vairāk nekā 75 % no atlikušās nominālās summas izmanto darījuma partneris, kurš ir ar aktīviem nodrošinātā vērtspapīra iniciators, vai iestādes, kurām ar iniciatoru ir ciešas saiknes. Šādas ciešas saiknes nosaka saskaņā ar Pamatnostādnes (ES) 2015/510 (ECB/2014/60) 138. pantu.

▼M4

4. pants

Papildu novērtējuma diskonti, ko piemēro noteikta veida tirgojamiem aktīviem

Papildus šīs pamatnostādnes 3. pantā noteiktajiem novērtējuma diskontiem noteikta veida tirgojamiem aktīviem piemēro šādus papildu novērtējuma diskontus:

a) ar aktīviem nodrošinātiem vērtspapīriem, nodrošinātajām obligācijām un nenodrošinātiem parāda instrumentiem, ko emitējušas kredītiestādes un kas teorētiski tiek novērtēti saskaņā ar Pamatnostādnes (ES) 2015/510 (ECB/2014/60) 134. pantā iekļautajiem noteikumiem, piemēro papildu novērtējuma diskontu kā novērtējuma pazeminājumu 4 % apmērā;

b) uz pašu izmantotām nodrošinātajām obligācijām attiecas papildu novērtējuma diskonts: i) 6,4 % apmērā, ko piemēro kredītkvalitātes 1. un 2. līmeņa parāda instrumentu vērtībai, un ii) 9,6 % apmērā, ko piemēro kredītkvalitātes 3. līmeņa parāda instrumentu vērtībai;

c) b) apakšpunkta vajadzībām “pašu izmantotās” nozīmē nodrošinātās obligācijas, ko iesniedz vai izmanto darījuma partneris un ko emitējis vai garantējis pats darījuma partneris vai cita iestāde, ar kuru šim darījuma partneri ir ciešas saiknes, kas noteiktas saskaņā ar Pamatnostādnes (ES) 2015/510 (ECB/2014/60) 138. pantu;

d) ja b) apakšpunktā minēto novērtējuma diskontu nevar piemērot, ņemot vērā NCB, trešās puses aģenta vai TARGET2 vērtspapīriem nodrošinājuma pārvaldības sistēmu automatizētajam nodrošinājumam, šādās sistēmās vai platformās papildu novērtējuma diskontu piemēro visai to nodrošināto obligāciju emisijas vērtībai, kuras var izmantot pašu vajadzībām.

▼B

5. pants

Novērtējuma diskonti, ko piemēro atbilstošiem netirgojamiem aktīviem

▼M3

1. Individuālām kredītprasībām piemēro īpašus novērtējuma diskontus, kurus nosaka saskaņā ar atlikušo termiņu, kredītkvalitātes līmeni un procentu likmes struktūru, kā noteikts šīs pamatnostādnes pielikuma 3. tabulā.

2. Attiecībā uz kredītprasību procentu likmes struktūru piemēro šādus noteikumus:

a) “nulles kupona” kredītprasības uzskata par kredītprasībām ar fiksētu procentu likmi;

b) mainīgas procentu likmes kredītprasības, kuru periods, kad var mainīt procentu likmi, ir ilgāks par 1 gadu, uzskata par kredītprasībām ar fiksētu procentu likmi;

c) mainīgas procentu likmes kredītprasības ar maksimālo robežu uzskata par kredītprasībām ar fiksētu procentu likmi;

d) mainīgas procentu likmes kredītprasības, kuru periods, kad var mainīt procentu likmi, ir līdz 1 gadam (ieskaitot) un kurām ir minimālā robeža, bet nav maksimālās robežas, uzskata par kredītprasībām ar mainīgu procentu likmi;

e) novērtējuma diskonts, ko piemēro kredītprasībai ar vairāk nekā viena veida procentu maksājumu, atkarīgs tikai no atlikušajā kredītprasības pastāvēšanas laikā veicamajiem procentu maksājumiem. Ja atlikušajā kredītprasības pastāvēšanas laikā veicami vairāk nekā viena veida procentu maksājumi, atlikušos procentu maksājumus uzskata par maksājumiem ar fiksētu procentu likmi un attiecīgais diskonta piemērošanā izmantotais termiņš ir kredītprasības atlikušais termiņš.

▼M3 —————

▼M4

5. Netirgojamiem neliela apjoma ar hipotēku nodrošinātiem parāda instrumentiem piemēro 25,2 % novērtējuma diskontu.

▼B

6. Novērtējuma diskontus nepiemēro termiņnoguldījumiem.

▼M1

7. Katrai pamatā esošajai kredītprasībai, kas ietilpst netirgojama parāda instrumenta, ko nodrošina atbilstošas kredītprasības (debt instrument backed by eligible credit claims; DECC), nodrošinājuma pūlā, atsevišķi piemēro novērtējuma diskontu saskaņā ar ►M3 1.–2. punkta ◄ noteikumiem. Pamatā esošo nodrošinājuma pūlā ietilpstošo kredītprasību kopējai vērtībai jebkurā laikā pēc novērtējuma diskontu piemērošanas jābūt vienādai ar DECC neatmaksāto pamatsummu vai lielākai par to. Ja kopējā vērtība kļūst mazāka par iepriekšējā teikumā minēto robežvērtību, DECC uzskata par neatbilstošu.

▼B

6. pants

Stāšanās spēkā un īstenošana

1. Šī pamatnostādne stājas spēkā dienā, kurā to paziņo nacionālajām centrālajām bankām dalībvalstīs, kuru valūta ir euro.

2. Dalibvalstu,kuru valūta ir euro, nacionālās centrālās bankas veic visus vajadzīgos pasākumus, lai atbilstu šīs pamatnostādnes noteikumiem, un piemēro tos no 2016. gada 25. janvāra. Tās ne vēlāk kā 2016. gada 5. janvārī informē ECB par dokumentiem un līdzekļiem, kas saistīti ar šiem pasākumiem.

7. pants

Adresāti

Šī pamatnostādne ir adresēta nacionālajām centrālajām bankām dalībvalstīs, kuru valūta ir euro.

▼M1









PIELIKUMS

▼M3







1. tabula Atbilstošu tirgojamo aktīvu diskontu kategorijas, kuru pamatā ir emitenta veids un/vai aktīva veids I kategorija II kategorija III kategorija IV kategorija V kategorija centrālo valdību emitētie parāda instrumenti ECB parāda sertifikāti parāda sertifikāti, ko nacionālās centrālās bankas (NCB) emitējušas pirms euro ieviešanas dienas to attiecīgajā dalībvalstī vietējo un reģionālo valdību emitētie parāda instrumenti parāda instrumenti, ko emitējušas iestādes (kredītiestādes vai iestādes, kas nav kredītiestādes), kuras Eurosistēma klasificējusi kā aģentūras un kuras atbilst kvantitatīvajiem kritērijiem, kas noteikti Pamatnostādnes (ES) 2015/510 (ECB/2014/60) XIIa pielikumā daudzpusējo attīstības banku un starptautisko organizāciju emitētie parāda instrumenti PVKIU atbilstošas liela apjoma nodrošinātās obligācijas PVKIU atbilstošas nodrošinātās obligācijas, izņemot PVKIU atbilstošas liela apjoma nodrošinātās obligācijas citas nodrošinātās obligācijas parāda instrumenti, ko emitējušas nefinanšu sabiedrības, valsts sektora sabiedrības un aģentūras, kuras ir iestādes, kas nav kredītiestādes, un kuras neatbilst kvantitatīvajiem kritērijiem, kas noteikti Pamatnostādnes (ES) 2015/510 (ECB/2014/60) XIIa pielikumā nenodrošināti parāda instrumenti, ko emitējušas kredītiestādes un aģentūras, kas ir kredītiestādes, kuras neatbilst kvantitatīvajiem kritērijiem, kas noteikti Pamatnostādnes (ES) 2015/510 (ECB/2014/60) XIIa pielikumā finanšu sabiedrību, kas nav kredītiestādes, emitētie nenodrošinātie parāda instrumenti ar aktīviem nodrošinātie vērtspapīri

▼M4







2. tabula Novērtējuma diskontu līmeņi (%), ko piemēro atbilstošiem tirgojamiem aktīviem I–IV diskontu kategorijā Diskontu kategorijas Kredītkvalitāte Atlikušais termiņš (gados) (1) I kategorija II kategorija III kategorija IV kategorija fiksētas procentu likmes kupons nulles kupons mainīgas procentu likmes kupons fiksētas procentu likmes kupons nulles kupons mainīgas procentu likmes kupons fiksētas procentu likmes kupons nulles kupons mainīgas procentu likmes kupons fiksētas procentu likmes kupons nulles kupons mainīgas procentu likmes kupons 1. un 2. līmenis [0,1) 0,4 0,4 0,4 0,8 0,8 0,8 0,8 0,8 0,8 6,0 6,0 6,0 [1,3) 0,8 1,6 0,4 1,2 2,0 0,8 1,6 2,4 0,8 8,0 8,4 6,0 [3,5) 1,2 2,0 0,4 2,0 2,8 0,8 2,4 3,6 0,8 10,4 10,8 6,0 [5,7) 1,6 2,4 0,8 2,8 3,6 1,2 3,6 4,8 1,6 11,6 12,4 8,0 [7,10) 2,4 3,2 1,2 3,6 5,2 2,0 4,8 6,4 2,4 13,2 14,4 10,4 [10, ∞) 4,0 5,6 1,6 6,4 8,4 2,8 7,2 10,4 3,6 16,0 20,4 11,6 3. līmenis [0,1) 4,8 4,8 4,8 5,6 5,6 5,6 6,4 6,4 6,4 10,4 10,4 10,4 [1,3) 5,6 6,4 4,8 7,6 10,8 5,6 9,6 12,0 6,4 18,0 20,0 10,4 [3,5) 7,2 8,0 4,8 10,8 14,8 5,6 13,2 17,6 6,4 22,4 26,0 10,4 [5,7) 8,0 9,2 5,6 11,2 16,0 7,6 14,8 20,8 9,6 24,4 28,0 18,0 [7,10) 9,2 10,4 7,2 12,8 19,6 10,8 15,2 22,4 13,2 24,8 29,6 22,4 [10, ∞) 10,4 12,8 8,0 15,2 23,6 11,2 15,6 24,0 14,8 25,2 30,4 24,4 (1) t.i., [0,1) – atlikušais termiņš īsāks par 1 gadu, [1,3) – atlikušais termiņš ir 1 gads vai ilgāks par 1 gadu, bet īsāks par 3 gadiem, utt.







2.a tabula Novērtējuma diskontu līmeņi (%), ko piemēro atbilstošiem tirgojamiem aktīviem V diskontu kategorijā V kategorija Kredītkvalitāte Vidējais svērtais izmantošanas laiks (1) Novērtējuma diskonts 1. un 2. līmenis [0,1) 3,2 [1,3) 3,6 [3,5) 4,0 [5,7) 7,2 [7,10) 10,4 [10, ∞) 16,0 (1) t.i., [0,1) – vidējais svērtais izmantošanas laiks īsāks par 1 gadu, [1,3) – vidējais svērtais izmantošanas laiks ir 1 gads vai ilgāks par 1 gadu, bet īsāks par 3 gadiem, utt.